laion/Wikipedia-Exotic huggingface dataset:
מקדוניקוס

מקדוניקוס (ביוונית: Μακεδονικός K.A.E.) היא קבוצת כדורסל יוונית משכונת ניאפוליס בעיר סלוניקי המתמודדת בליגה היוונית השלישית. בעבר שיחקה הקבוצה בליגת העל היוונית בכדורסל, ואף הגיעה לגמר גביע יול"ב ב-2005. הקבוצה נקראת על שם האזור היווני העתיק מקדוניה, וצבעיה הם ירוק ולבן. מחלקת הכדורסל של מקדוניקוס נוסדה בשנת 1929. הקבוצה שיחקה במשך 6 עונות בליגת העל בשתי קדנציות, לאחר שזכתה באליפויות הליגה השנייה ב-2000 ו-2002. ב-2003 אימן את הקבוצה הישראלי צביקה שרף. בעונת 2004/2005 העפילה מקדוניקוס לגמר גביע יול"ב, לאחר שהתגברה על הפסד של 23 נקודות במשחק הראשון של חצי הגמר מול המופארם ורשאץ. בגמר פגשה הקבוצה את ריטאס וילנה הליטאית והפסידה 78–74. בסיום עונת 2006/07 נקלעה הקבוצה לבעיות כלכליות וירדה שתי ליגות בבת אחת. בעונה שלאחר מכן ירדה מקדוניקוס לליגה הרביעית והאחרונה, ומאז משחקת בליגות הנמוכות של יוון. יוון יורגוס סיגלאס ארצות הברית אלטון בראון ארצות הברית פיט מייקל ארצות הברית צ'ארלס סמית' רוסיה ניקיטה מורגונוב אתר האינטרנט הרשמי של מקדוניקוס (ביוונית מודרנית) מקדוניקוס, ברשת החברתית פייסבוק מקדוניקוס, סרטונים בערוץ היוטיוב איתי שנקמן, יוון: צבי שרף יאמן את מקדוניקוס, באתר ynet, 19 באפריל 2005 ריטאס וילנה זכתה בגביע יול"ב, באתר ynet, 15 בינואר 2003
עורפנית סורית

עורפנית סורית (שם מדעי: Bothriomyrmex syrius) היא מין של נמלה הנפוץ במזרח התיכון, ובפרט בסוריה, כמשתמע משמה. העורפנית היא טפיל המשתלט על קני נמלים, והיא מפורסמת בזכות דרך ההשתלטות המיוחדת שלה על הקנים - המלכה העורפנית חודרת לקן של הנמלים האחרות והורגת את מלכתם. בישראל העורפנית נפוצה בעיקר במרכז הארץ, שם היא משתלטת על קני הבנאית הארץ-ישראלית (tapinoma israele). פועלות העורפנית הן נמלים בגודל ממוצע: כ-2–3 מילימטרים. צבען חום בהיר, כמעט צהוב. אורך המלכה הוא כחמישה מילימטרים. בטנה תפוחה וגדולה ביחס לגופה. צבעה של המלכה הוא חום כהה, אך הקרום שבין חלקי הגוף השונים הוא צהוב. העורפנית מפרישה ריח חריף, הדומה לריח שמפרישה הנמלה הבנאית. העורפנית חיה במושבות קטנות יחסית של כמה עשרות עד כמה מאות פריטים. המושבות נוסדות כאשר מלכה עורפנית מופרית נכנסת לקן של הנמלה הבנאית. העורפנית מפרשה פרומון דומה לזה שמפרישה המלכה הבנאית, וכך הפועלות אינן מזהות אותה. העורפנית מחפשת את המלכה הבנאית, וכשהיא מוצאת אותה היא עורפת את ראשה. לאחר ההרג ממשיכה המלכה להפריש את הפרומון המלכותי ומתחילה להטיל ביצים. הנמלים הבנאיות מתייחסות אליה כאל מלכתן, ומטפלות בביצים וברימות הבוקעות מהן. במשך הזמן הולכות העורפניות ומתרבות במושבה, ומספר הבנאיות הולך ופוחת. הבנאיות שנשארות הופכות לשפחות של העורפניות, ואלו האחרונות חיות מאוכל שהבנאיות מלקטות עבורן. בסופו של דבר מתות כל הנמלים הבנאיות במושבה, כי אין אף מלכה שתוליד דור חדש. המושבה העורפנית הופכת לעצמאית. המושבה העצמאית חיה בעיקר מטל דבש של כנימות שורש. לאחר זמן מה, היא עוזבת את הקן של הנמלה הבנאית, ונודדת למקומות לחים מתחת לאבנים. מעוף הכלולות של העורפנית מתרחש באביב. אחריו יוצאות המלכות המופרות לחפש קנים חדשים להשתלט עליהם. עורפנית סורית, באתר ITIS (באנגלית) עורפנית סורית, באתר האנציקלופדיה של החיים (באנגלית) עורפנית סורית, באתר GBIF (באנגלית)
החופש להינשא

החופש להינשא (באנגלית: Freedom to Marry) היה ארגון ללא כוונת רווח אמריקאי הפועל לקידום הכרה כלל-ארצית בנישואים חד-מיניים בארצות הברית. הארגון נוסד ב-2003 על ידי אוון וולפסון (Evan Wolfson) - שנחשב על ידי רבים כאבי התנועה לנישואים חד-מיניים - והוא גם מנכ"ל הארגון. על פי הצהרת הארגון - שכותרתה "מפת הדרכים לניצחון" - הארגון פועל להשגת הכרה בנישואים חד-מיניים בכל מדינות ארצות הברית. על פי הצהרת הארגון הוא פועל גם להשגת תמיכת רוב הציבור בשוויון בנישואים ולשים סוף למה שהארגון רואה בו אפליה פדרלית של נישואים חד מיניים. הארגון פועל גם לביטול החוק להגנת הנישואים - חוק פדרלי שנחקק ב-1996 בארצות הברית, ושמונע מהרשויות הפדרליות במדינה להכיר בנישואים חד-מיניים, והחלפתו בחוק כבוד לנישואין שתואם לעמדת הארגון בנושא. ב-2010 השיק הארגון קמפיין בשם "קיץ למען נישואים", קמפיין שנועד להיות מנוגד לסיור האוטובוס האנטי-להט"בי של הארגון למען נישואים, "גבר אחד, אישה אחת". בתחילת 2015, 37 מדינות בארצות הברית הכירו בנישואים חד-מיניים וכן בוושינגטון די. סי., הוכרו נישואים חד-מיניים באמצעות חקיקה. ב-26 ביוני 2015, הושגו למעשה מטרות הארגון, לאחר פסק דין אוברגפל נגד הודג'ס, שבעקבותיו נישואים חד-מיניים הפכו להיות חוקיים בכל מדינות ארצות הברית. זכויות להט"ב בארצות הברית התנגדות לזכויות להט"ב מדיה וקבצים בנושא החופש להינשא בוויקישיתוף אתר האינטרנט הרשמי של החופש להינשא (באנגלית) החופש להינשא, ברשת החברתית פייסבוק החופש להינשא, ברשת החברתית אקס (טוויטר) איילת שני, אנחנו רוצים את מה שיש לכם. את הזכות להצהיר על אהבתנו, באתר הארץ, 15 ביוני 2017 ראו במגזין "human rights", כרך 36, מס' 3. Roadmap to Victory, באתר הארגון. בפברואר 2011 החליט נשיא ארצות הברית, ברק אובמה, שלא להגן על החוק בבתי המשפט האמריקאיים. (ראו: החלטה היסטורית בוושינגטון: ממשל אובמה לא יגן על "החוק להגנת הנישואין", 24 בפברואר 2011, באתר הבנ"ה הישראלי). 37 המדינות הן: איווה, דלאוור, וושינגטון, ורמונט, מיין, מינסוטה, מסצ'וסטס, מרילנד, ניו ג'רזי, ניו המפשייר, ניו יורק, קונטיקט, רוד איילנד, קליפורניה, אילינוי, הוואי, פנסילבניה, וירג'יניה, קולורדו, אוקלהומה, וירג'יניה המערבית, יוטה, ויסקונסין, אינדיאנה, אלסקה, אריזונה, נבדה, ויומינג, צפון קרוליינה, דרום קרוליינה, איידהו, מונטנה, קנזס, מיזורי (חלקי), פלורידה ואלבמה. ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
הערכת שווי

הערכת שווי היא שיטה להערכת שוויים של נכסים פיננסיים מוחשיים כגון: ניירות ערך, מניות, אופציות, וכן נכסים פיננסיים לא מוחשיים כגון: פטנטים וסימן מסחרי והתחייבויות (איגרות חוב שהוצאו על ידי חברות). מכיוון שערכם של נכסים משתנה עם הזמן, נכונותה של הערכת שווי היא ליום ביצועה בלבד. הערכת שווי אינה מדע מדויק, מכיוון שהיא נסמכת על השערות ושיקול דעת. הפונים לקבלת הערכת שווי מסוג זה, מצליחים לקבל החלטות יותר מדויקות, כאשר מתגלה להם מידע חשוב, השערות ומגבלות. במקרה זה, הם יכולים לשקול את מהימנות ההערכה ולקבל החלטה בהתאם. הסיבות לביצוע הערכת שווי הן רבות. העיקריות שבהן הן לצורך ביצוע ההשקעות הון, הערכה לפני מיזוג ורכישת חברות, מכירה או קנייה של מניות, תביעות משפטיות, עדכון מידע כחלק מדוחות פיננסיים ודיווח לרשויות המס, ועוד. מושתתים על חישוב מתמטי, הקובע את הערך הנוכחי של תזרים המזומנים העתידי של הנכס. מודלים רב תקופתיים כגון The Discounted Cash Flow. מודל זה בוחן את השינוי בתזרים המזומנים על פני מספר רב של תקופות (לאורך זמן). המודל לוקח בחשבון את כל ההכנסות וכל ההוצאות העתידיות ומחשב את הערך הנוכחי הנקי של תזרים המזומנים. מודל חד תקופתי כגון - The Gordon growth model, מודל זה משמש בעיקר לצורך הערכת שווי של נכסים והון עצמי בתביעות משפטיות. כמו כן משמש מודל זה לצורך תכנון מס ולעסקאות שאין להן שווי שוק מוגדר. הערכות שווי לחברות טכנולוגיה, בעיקר צעירות, מאתגר יותר בשל דרגות חופש רבות בהערכה. לדוגמה, אין תזרים מזומנים או הכנסות ועל כן קיים קושי בהערכה לפי מודלים מקובלים כגון מכפיל רווח או DCF. קובעים את ערך הנכס בהשוואה לערך השוק של נכס דומה. בדרך כלל נעשה שימוש במכפילים, כגון מכפיל ההכנסות, מכפיל רווח או מכפיל הון. כגון אופציות פוט (PUT) וקול (CALL) ואופציות שניתנו לעובדים. אלו הם מודלים הנותנים את הערך הנוכחי של האופציות. המפורסם שבהם הוא מודל בלק ושולס. להערכת שווי של עסקים או חברות יש מספר מטרות, העיקריות שבהן הן מיזוגים ורכישות של חברות, מכירה של ניירות ערך ומניות והשפעות מיסוי שונות על העסק. כאשר מדובר ברכישה של חברות, הקונה בדרך כלל מבצע תהליך של בדיקה מקדמית (המכונה דיו-דיליג'נס Due Diligence). תהליך של בדיקה ומחקר על נאותות עסקית ופיננסית של החברה אותה הוא מעוניין לרכוש. בתהליך הבדיקה, מתבסס הקונה על מידע המסופק לו על ידי היזם או המוכר וכן מידע נוסף הנאסף ממקורות חוץ. המידע מאומת, מנותח ונבדק ובסיכום התהליך, מכין הבודק דוח חוות דעת המשקף את ממצאי הבדיקה. לתהליך הבדיקה המקדמית ארבע מטרות עיקריות: לקבוע או לאמת את שווי העסק או הנכס. בדיקת נאותות עסקית ופיננסית. לנתח את העסק הנרכש, המתחרים והסביבה בהם הוא פועל. להעריך את רמת הסיכון מול הסיכוי הטמונה ברכישה. במקרים אלו הכוונה היא להערכת שווי של פטנטים, זכויות יוצרים, תוכנות, מותגים, סודות מסחריים וקשרים עם לקוחות. מכיוון שקיים קושי רב לאמוד את ערכם של נכסים אלו, קיימות שתי גישות להערכתם: הערך הנוכחי שלהם. הערכת העלות של יצירתם מחדש. אמיר ברנע, "הערכת שווי בהצעת רכש" משפט ועסקים כרך ח' (2008). רו"ח יאיר לפידות, הערכת שווי חברות, לומדון הוצאה לאור. יורם עדן ושלומי שוב, תורת המספרים של עולם העסקים: ניתוח דוחות כספיים והערכות שווי, IFRS Consulting, באתר הספרייה הלאומית פורום שווי הוגן, המרכז הבינתחומי הרצליה מה זה הערכת שווי חברות כיצד מתבצעת הערכת שווי חברות נושאים בהערכת שווי חברות פרטיות גישות להערכת שווי נכסים לא מוחשיים
יחס הפוך

יחס הפוך (באנגלית: Inverse Proportion) בין שני משתנים מתקיים כאשר מכפלתם קבועה. במקרה כזה משתנה אחד נמצא ביחס ישר להופכי של המשתנה האחר. כלומר:   Y = λ X {\displaystyle \ Y={\frac {\lambda }{X}}} כאשר   λ ∈ R {\displaystyle \ \lambda \in \mathbb {R} } הוא קבוע כלשהו. כאשר מתקיים יחס הפוך בין שני משתנים, משתנה אחד קטן ככל שהמשתנה האחר גדל. דוגמה: כאשר מחלקים עוגה שווה בשווה בין משתתפים אחדים, גודל הפרוסה נמצא ביחס הפוך למספר המשתתפים. אם נסמן ב-N את מספר המשתתפים, ב-m את משקל העוגה בק"ג, אזי כל משתתף יקבל פרוסה P שמשקלה   P = m N {\displaystyle \ P={\frac {m}{N}}} ק"ג. במקרה זה, קיים יחס הפוך בין P (גודל הפרוסה) ל-N (מספר המשתתפים) והקבוע הוא m (גודל העוגה). דוגמה נוספת: אם אדם חפץ מאוד בדבר כלשהו, הימנעותו ממגע עם אותו דבר בו הוא חפץ נמצא ביחס הפוך לרצונו. כשמופעל על גוף כוח קבוע F, התאוצה a של הגוף נמצאת ביחס הפוך למסה m שלו: a = F m {\displaystyle a={\frac {F}{m}}} גודל הלחץ P נמצא ביחס הפוך ביחס לגודל השטח A שעליו פועל כוח: P = F A {\displaystyle P={\frac {F}{A}}} בתהליך איזותרמי, מכפלת הלחץ P והנפח V חייבת להישאר קבועה: P = k V {\displaystyle P={\frac {k}{V}}} בחוק וין: λ m a x = α T {\displaystyle \lambda _{max}={\frac {\alpha }{T}}} לפי חוק אוהם, בהינתן מקור מתח קבוע (כמו למשל בשקע חשמלי ביתי), הזרם נמצא ביחס הפוך להתנגדות: I = V R {\displaystyle I={\frac {V}{R}}} יחס ישר
מחשבות על המהפכה בצרפת

מחשבות על המהפכה בצרפת (באנגלית: Reflections on the Revolution in France) הוא חיבור של הפוליטיקאי הבריטי השמרן, אדמונד ברק המבקר בחריפות את המהפכה הצרפתית. אדמונד ברק החל בכתיבת הספר בפברואר 1790, בחודשים הראשונים למהפכה כשהמלך הצרפתי לואי השישה עשר עדיין ישב על כיסאו, מבחינה רשמית המלוכה עדיין לא בוטלה ועוד לא החל שלטון הטרור הגדול של היעקוביניזם. ההדפסה הראשונה של הספר נעשתה בנובמבר 1790. מהדורה עברית של הספר בתרגומו של אהרן אמיר יצא לאור על ידי מרכז שלם ב-1999. הספר כתוב כמכתב אל בנו של ידיד צרפתי של ברק. במהלך המכתב מנסה ברק להסביר לבן של ידידו את הטעות המרכזית ואת הנזק של המהפכה הצרפתית. ברק חזה בחיבור שהמהפכה הצרפתית תתפתח בכיוון של טרור ודיקטטורה מסוג חדש, ושעלייה של דיקטטור או קיסר חדש הוא עניין של זמן. ברק למעשה חזה במדויק את שעתיד לקרות - עליית שלטון הטרור של היעקוביניזם ורובספייר ומיד לאחריו עלייתו לשלטון של נפוליאון בונפרטה כדיקטטור. ספרו של ברק התקבל באהדה רבה אצל מתנגדי המהפכה והריאקציונים ובבוז ניכר אצל תומכיה. תומאס פיין, שהיה אחד ממתנגדיו העיקריים, כתב ב-1791 את הספרון "זכויות האדם" כתגובת נגד לחיבורו של ברק. עם השנים הפך "הרהורים על המהפכה בצרפת" לספר רב-השפעה ולחיבור היסטורי חשוב בשל תרומתו להבנת האידאולוגיה השמרנית, והוא נחשב לאחד מהמסמכים האינטלקטואלים שמציגים את הדעה השמרנית ברהיטות ובצורה מנומקת. מחשבות על המהפכה בצרפת, תרגם לעברית: אהרן אמיר, עם מבוא מאת יורם ברונובסקי, הוצאת שלם, 1999. גרסה מקוונת של הספר (לבעלי הרשאה), באתר "כותר". הטקסט של הספר (באנגלית) ערן סבאג, ‏"חיים של אחרים" על מחשבות על המהפכה בצרפת, באתר iCast‏, 1 בנובמבר 2011 מחשבות על המהפכה בצרפת, באתר OCLC (באנגלית)
עכבר

עכבר (שם מדעי: Mus) הוא סוג יונק קטן מסדרת המכרסמים. מין העכבר הנפוץ ביותר הוא העכבר המצוי, המצוי כמעט בכל העולם. כל מיני העכברים חיים בסביבת אדם. אורכם של רוב העכברים מגיע לכ-9–12 ס"מ. כל גופם מכוסה בפרווה, פרט לזנבם. צבעם של רוב העכברים הוא בין חום ללבן, עכברי מעבדה הם בעלי מגוון צבעים - חלקם לבנים, שחורים, בעלי גוונים שונים של חום ואף מטולאים. עכברים הם לרוב צמחוניים, אך למעשה הם אוכלי כל - הם אינם בוחלים בבשר חלזונות ובגופות של עכברים אחרים, וכבר נצפו עכברים שניזונו מזנבם שלהם בשעת רעב. מאחר שההתפתחות האבולוציונית של העכברים הביאה אותם להיות פעילים בלילה, טורפיהם של העכברים הם רבים, ועמם נמנים שועלים, עופות דורסים, חתולים ונחשים. ההיריון של נקבת העכבר נמשך כעשרים יום, ובסופו היא ממליטה חמישה עד שמונה גורים. בגיל חודש עומדים כבר הגורים ברשות עצמם, ו-6 ימים אחרי ההמלטה יכולה הנקבה להרות שוב. העכבר הופך בשל מינית בגיל חודשיים. תוחלת חייו כ־2-3 שנים. מינים מסוימים של עכברים משמשים בניסויים מדעיים. העכבר הוא אחת מחיות המודל החשובות ביותר במדעי החיים בתחומים רבים כמו גנטיקה, ביולוגיה התפתחותית, פיזיולוגיה ועוד. מחקר אינטנסיבי לאורך שנים הפך את העכבר למודל רב-עוצמה, וכיום ניתן "להנדס" עכברים שיבטאו או לא יבטאו גנים מסוימים. בעולם מספר מעבדות המתמחות בגידול עכברים המשמשים לניסויים מדעיים. אחת המרכזיות היא מעבדת Jackson שבארצות הברית, המגדלת מאות זנים שונים של עכברים ומספקת אותם לכל העולם. עכברים עלולים להיות גם מזיקים, כיוון שהם עלולים לפגוע בגידולים חקלאיים ולהפיץ מחלות ואפילו לגרום נזקים בבית לרהיטים ולמזון. נוהגים ללכוד עכברים באמצעות מלכודות עכברים. העכבר גם יכול לשמש כחיית מחמד. העכבר פופולרי בקולנוע, במשחקי וידאו, בטלוויזיה ובספרות - בעיקר ביצירות המיועדות לילדים. עם עכברים בדיוניים מוכרים נמנים מיקי מאוס, ג'רי מ"טום וג'רי", מייטי מאוס ודיינג'ר מאוס. בחברת האחים וורנר מוכרות דמויותיהם של ספידי גונזלס ושל פינקי והמוח. הדמות הבדיונית מר עכבר מהסדרה "ארתור" מבוססת על עכבר שהוא מורה. פיקאצ'ו מהזיכיון "פוקימון" מבוסס על עכבר. קיימים משחקי וידאו רבים שבהם דמותו של השחקן היא עכבר. משחק אחד מסוגה זו הוא "טרנספורמייס". בספרות, כדאי לציין את מאוס מאת ארט ספיגמלן, שבו היהודים בשואה מיוצגים כעכברים. אגדת העם החלילן מהמלין מתארת סיפור מיסטי על הרחקת עכברים. גם לאדמו"ר מקרעסטיר יוחס כוח לכישוף עכברים. אם לכירסום תיק פלילי של יהודי או לעבור מאסם לאסם או להיעלם בהשפעת תמונתו של האדמו"ר. בעת מכת עכברים בבני ברק בשנת 2023 הוצע לחלק לתושבים חולצות עליהן מודפסת תמונת האדמו"ר. בנוסף, פורסם בטיקטוק סרטון הומוריסטי שבו נראה עכבר המשתמש במלכודת עכברים כבמכשיר כושר . עכבר, באתר ITIS (באנגלית) עכבר, באתר NCBI (באנגלית) עכבר, באתר Animal Diversity Web (באנגלית) עכבר, באתר האנציקלופדיה של החיים (באנגלית) עכבר, באתר GBIF (באנגלית) עכברים, דף שער בספרייה הלאומית רויטרס, מין חדש של עכברים התגלה בקפריסין, באתר ynet, 12 באוקטובר 2006 מעבדת Jackson נעמי לבנקרון, "מרי ארנונה, כמו השמאלנים!": מכת עכברים מדליקה ניצוצות של דמוקרטיה בבני ברק, באתר הארץ, 19 ביולי 2023
איור ממוחשב

איור ממוחשב או איור דיגיטלי הוא איור הנעשה באמצעות מחשב או עובד בעזרתו ומחליף במקרים רבים את שימושי האיור המסורתי, בעיקר באינטרנט, בעיתונים ובמגזינים, בטלוויזיה, על אריזות מוצרי צריכה ועוד. האיור, הצביעה וכל תהליכי העיבוד נעשים באמצעות תוכנות המדמות כלי עבודה מסורתיים אך גם מציעות כלים ייחודיים וכאלה המקלים מאוד על העבודה ומשפרים את התהליך. ישנם גם התקני חומרה המתחברים למחשב ומיועדים למאיירים, כמו משטחי רישום דיגיטליים. מהפכת הבינה המלאכותית בשנות ה-20 של המאה ה-21 שינתה בין היתר גם את עולמות האיור הממוחשב, זאת על-ידי עלייתם של מחוללי תמונות מבוססי למידת מכונה. באמצעות נתינת הנחיות טקסטואליות, לתוכנת בינה מלאכותית יש יכולת לפרש ולהפיק איורים ממוחשבים במהירות גבוהה יותר, באיכות טובה יותר ובעלות נמוכה יותר. יחד עם זאת, הבינה המלאכותית יכולה לשפר איורים ממוחשבים קיימים ולתת השראות ורעיונות בהתבסס על איורים קיימים. שתיים מהפלטפורמות המוכרות והמתקדמות שבהן ניתן להשתמש הן DALL-E ו-Stable Diffusion. What is AI art and how is it made?, באתר Adobe Harry H. Jiang, Lauren Brown, Jessica Cheng, Mehtab Khan, Abhishek Gupta, Deja Workman, Alex Hanna, Johnathan Flowers, Timnit Gebru, AI Art and its Impact on Artists, Proceedings of the 2023 AAAI/ACM Conference on AI, Ethics, and Society, AIES '23, Association for Computing Machinery, 2023-08-29, עמ' 363–374 doi: 10.1145/3600211.3604681 Andreas Kaplan, Michael Haenlein, Siri, Siri, in my hand: Who’s the fairest in the land? On the interpretations, illustrations, and implications of artificial intelligence, Business Horizons 62, 2019-01, עמ' 15–25 doi: 10.1016/j.bushor.2018.08.004 Joern Ploennigs, Markus Berger, AI art in architecture, AI in Civil Engineering 2, 2023-08-17 doi: 10.1007/s43503-023-00018-y ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
מריאצ'י

מָריאָצ'י (בספרדית: Mariachi) הוא סוגה מוזיקלית שמקורה במדינת חליסקו, שבמערב מקסיקו. מוזיקת הז'אנר משלבת כלי מיתר ומושפעת מההתפתחות ההיסטורית והתרבותית של מערב מקסיקו. לאורך היסטוריית המריאצ'י, מוזיקאים ערכו יצירות אקספרימנטליות עם כלי נשיפה, וכלי הקשה. בנוסף, גורמים סוציו-היסטוריים השפיעו על הרפרטואר מבחינת ביצועים ומגוון המאפיינים של השירה בכל אזור. כמו גם על אבולוציית הלבוש הנלווה לביצועים. המריאצ'י מהווה אלמנט חשוב בלימודי המוזיקה המקסיקנית משום שההרכב שנוצר במהלך התקופה הקולוניאלית, מצא את מהותו בעידן הפוסט קולוניאלי, ופרח בתקופה לאומנית, ותוך כך הפך לבעל השפעה עולמית בזמנים המודרניים. במהלך התפתחות זו, בעיקר מאז התקופה הלאומנית, מוזיקת מריאצ'י הפכה לסמל של מוזיקה מקסיקנית וזכתה לפרסום השירה המקסיקנית בפלטפורמה חוץ אזורית. זאת באמצעות השתתפות בתוכניות רדיו פופולריות, הופעה בסרטים מקסיקניים מוקדמים, וביצוע קמפיינים נשיאותיים. אנסמבל מריאצ'י מורכב לרוב מכינורות, חצוצרות, גיטרה קלאסית, ויולה, גיטרה בס, גיטרה אקוסטית, ולפעמים נבל. הנגנים מופיעים בתלבושת אחידה שחורה עם עיטורים בצבע כסף, הכוללת מכנס רכיבה הקרוי "צ'ארו" וכובע רחב-שוליים. המריאצ'יס המקוריים היו נגני רחוב מקסיקנים, אבל היום מרביתם בדרנים מקצועיים בתעשיית הבידור, ובעלי כישורי נגינה על יותר מכלי אחד, כשכל נגן גם יכול לשיר. לפעמים הם מלווים זמרי פופ, דוגמת היא הזמרת סלינה, שהתחילה את דרכה כחלק מתרבות המריאצ'י המקומית. שירי נרקוקורידו הם מוזיקה בסגנון זה. בשנת 2016 הכיר ארגון אונסק"ו בסוגה המוזיקלית של המריאצ'י כמורשת תרבותית בלתי מוחשית. היסטוריית המריאצ'י, באתר האנציקלופדיה הלטינית מריאצ'י, באתר אנציקלופדיה בריטניקה (באנגלית)
ג'ון פייפר-פרגוסון

ג'ון פייפר-פרגוסון (באנגלית: John Pyper-Ferguson; נולד ב-27 בפברואר 1964) הוא שחקן קנדי, שמופיע בעיקר בסרטים וסדרות אמריקאים וקנדים. ג'ון פייפר-פרגוסון נולד באוסטרליה; בנם של אצן ושחיינית אולימפית.מספר חודשים לאחר לידתו, עבר עם משפחתו לקנדה. פייפר-פרגוסון החל את קריירת המשחק שלו בקנדה, כאשר שיחק את התפקיד הראשי, סוני המילטון, בסדרת הדרמה "Hamilton's Quest". תפקיד זה הוביל אותו לקבלת תפקידים בסרטים הוליוודים כגון "Bird on a Wire" לצד מל גיבסון וגולדי הון, "Stay Tuned" לצד ג'ון ריטר ובמערבון של קלינט איסטווד "בלתי נסלח". בעשור האחרון, פייפר-פרגוסון הרבה להופיע בסדרות טלוויזיה מצליחות כגון CSI‏, ER‏, "Arliss"‏ ו"Nash Bridges". הוא שיחק את ג'ו ווידון בסדרת הדרמה אחים ואחיות (2006-2007). Hello Mary Lou: Prom Night II‏ (1987) Pin‏ (1988) Bye Bye Blues‏ (1989) Bird on a Wire‏ (1990) Showdown at Williams Creek‏ (1991) Ski School‏ (1991) Killer Image‏ (1992) בלתי נסלח (1992) Unforgiven Stay Tuned‏ (1992) Every Breath‏ (1993) The Road Killers‏ (1994) Frank & Jesse‏ (1994) Hard Core Logo‏ (1996) Space Marines‏ (1996) Somebody is Waiting‏ (1996) Drive‏ (1997) At the Hands of Another ‏ (1997) McHale's Navy‏ (1997) בעושר ובעוני (1997) I'll Take You There‏ (1999) Lonesome‏ (2001) פרל הארבור (2001) The Wind Effect‏ (2003) Betraying Reason‏ (2003) Fishbowl‏ (2005) Vancouver‏ (2005) זריחה שחורה (2005) אקס-מן: המפלט האחרון (2006) יש לה ביצים (2006) Hungry Hills‏ (2009) טקן (2010) Tekken הקובייה (2010) Die Score: A Hockey Musical‏ (2010) נולד למרוץ (2011) זאבים (2014) The Detectives‏ (2018) La Cocina ‏ (TBA) הספינה האחרונה (2016-2013) המאה (2020-2017) מדיה וקבצים בנושא ג'ון פייפר-פרגוסון בוויקישיתוף ג'ון פייפר-פרגוסון, במסד הנתונים הקולנועיים IMDb (באנגלית) ג'ון פייפר-פרגוסון, באתר AllMovie (באנגלית) ג'ון פייפר-פרגוסון, במסד הנתונים הקולנועיים KinoPoisk (ברוסית) ג'ון פייפר-פרגוסון, באתר Discogs (באנגלית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
בנאית ישראלית

בנאית ישראלית (שם מדעי: Tapinoma israele) היא מין נמלה אנדמית לישראל ולאלג'יריה. הנמלה הבנאית ידועה במבנה קינה: מעין תלולית עפר הבולטת מעל פני האדמה. הנמלה הבנאית קלה לגידול בנמלול (קן מלאכותי), ולכן היא מושא מחקר נוח עבור מירמקולוגים. הפועלות הן נמלים מבריקות בצבע שחור. גודלן הוא כ-3 מילימטר. בטנן עגולה, והיא מעט בהירה יותר משאר הגוף. המלכה והזכרים גדולים יותר (כ-5–6 מ"מ), ויש להם כנפיים. מלבד כנפיה, המלכה דומה לפועלות באורח יוצא דופן. גודל המושבות של הנמלה הבנאית יכול לנוע בין עשרות למאות פרטים. בניגוד לרוב מיני הנמלים, אצל הבנאית יש לרוב מספר מלכות באותו קן. המלכות גם פעילות יותר ממלכות אחרות, אם כי הן אינן משתתפות במשימות הקבועות של הנמלים. הבנאית ניזונה ממגוון גדול במיוחד של מזון, החל בצוף של פרחים וכלה בפגרים של בעלי חיים מזדמנים. לעיתים הבנאית מקיימת סימביוזה עם כנימות וציקדות על מנת להשיג טל דבש. בחורף, הבנאית בונה שלוחת קן דמוי חרוט חלול מעל לפני האדמה, במקומות החשופים לשמש, במבנה המכונה סולריום (אנ'). מבנה הקן ומיקומו מאפשרים שימור אופטימלי של חום, והקן מסוגל להגיע לטמפרטורה הגבוהה בעשר מעלות צלזיוס מהסביבה. הטמפרטורה הגבוהה מתאימה יותר לגידול הזחלים הבוקעים מביצי המלכה בתקופה זו. בקיץ עוזבת הבנאית את התלולית, ועוברת לגור מתחת לאדמה, בחללים המוגנים מהחום, ובאזורים עשירים במים וצמחייה. כאשר בנאית מותקפת, או שנוגעים בה, היא מפרישה פרומון. שימושו הסינתטי של פרומון זה (אנ') הוא חומר ריח וטעם של ענבים. נמלול (נמלים) עורפנית סורית מדיה וקבצים בנושא בנאית ישראלית בוויקישיתוף בנאית ישראלית, באתר ITIS (באנגלית) בנאית ישראלית, באתר האנציקלופדיה של החיים (באנגלית) בנאית ישראלית, באתר GBIF (באנגלית) https://www.jstor.org/stable/3494440?seq=1#page_scan_tab_contents
אנרי חגוש

אנרי ינברוביץ' חגוש (ברוסית: Анри Енверович Хагуш; נולד ב-23 בספטמבר 1986 בגגרה שבגאורגיה) הוא כדורגלן עבר רוסי ממוצא אבחזי ששיחק בעמדת המגן בארסנל טולה. קבוצתיים באטה בוריסוב אליפות בלארוס (4) - 2006, 2007, 2008, 2014 גמר הגביע הבלארוסי - 2006/2007 מדיה וקבצים בנושא אנרי חגוש בוויקישיתוף אנרי חגוש, באתר Transfermarkt אנרי חגוש, באתר Soccerway אנרי חגוש, באתר WorldFootball.net אנרי חגוש, באתר FootballDatabase.eu פרופיל המאמן, באתר Transfermarkt סטטיסטיקות ופרופיל באתר התאחדות הכדורגל הרוסית (ברוסית) דף השחקן (אורכב 10.10.2011 בארכיון Wayback Machine) באתר הרשמי של רוסטוב (ברוסית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
גטינגן (כדורסל)

בי.ג'י. גטינגן (גרמנית: Basketballgemeinschaft Göttingen) היא קבוצת כדורסל גרמנית מהעיר גטינגן, המתמודדת בליגת העל הגרמנית בכדורסל וביורופקאפ. המועדון נוסד ב-1974 ומשתתף בליגה הראשונה בגרמניה החל מעונת 2007/2008. הקבוצה אמנם מעולם לא זכתה בתואר בגרמניה, אך כבר בעונתה הראשונה אי פעם במפעל אירופאי, מחזיקה הקבוצה בתואר גביע היורוצ'לנג' מעונת 2009/10 כשזכתה בו לאחר ניצחון בגמר מול קבוצת קרסניה קריליה סמרה הרוסית 75-83. בעונת 2010/11 השתתפה הקבוצה ביורוקאפ והגיעה עד לשלב רבע הגמר. ובליגה הגרמנית עד לרבע גמר הפלייאוף. בעונת 2011/12 השתתפה הקבוצה ביורוצ'לנג'. ובסיום העונה ירדה לליגה השנייה ולאחר מספר עונות חזרה לליגה הבכירה. ארצות הברית אנטוני ג'ורדן ארצות הברית ג'ון ליטל קנדה מייקל מיקס מדיה וקבצים בנושא גטינגן בוויקישיתוף אתר האינטרנט הרשמי של גטינגן ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.